PMIndiaData/PMIndiaSum huggingface dataset:
প্রধানমন্ত্রী ১৪ ও ১৫ জুলাই পূর্ব উত্তর প্রদেশ সফরে যাচ্ছেন

প্রধানমন্ত্রী শ্রী নরেন্দ্র মোদী ১৪ ও ১৫ জুলাই উত্তর প্রদেশের বারানসী, আজমগড় ও মির্জাপুর সফর করবেন। আজমগড়ে ১৪ তারিখ প্রধানমন্ত্রী ৩৪০ কিলোমিটার দীর্ঘ পূর্বাচল এক্সপ্রেসওয়ের শিলান্যাস করবেন। এই মহাসড়কটি উত্তর প্রদেশের বিভিন্ন ঐতিহাসিক ও গুরুত্বপূর্ণ শহরকে রাজধানী লক্ষ্ণৌ-এর সঙ্গে যুক্ত করবে। শহরগুলির মধ্যে রয়েছে – বারাবাঁকি, আমেথি, সুলতানপুর, ফৈজাবাদ, আম্বেদকর নগর, মউ এবং গাজিপুর। এই এক্সপ্রেসওয়ের নির্মাণ কাজ শেষ হলে পশ্চিমের নয়ডা থেকে পূর্বের গাজিপুর সহ উত্তর প্রদেশের একাধিক বড় ও ছোট শহরের সঙ্গে দিল্লির যোগাযোগ স্থাপিত হবে। বারানসীতে প্রধানমন্ত্রী ৯০০ কোটি টাকারও বেশি একাধিক গুরুত্বপূর্ণ প্রকল্প জাতির উদ্দেশে উৎসর্গ ও বেশ কয়েকটি প্রকল্পের শিলান্যাস করবেন। যে প্রকল্পগুলি উৎসর্গ করা হবে, তার মধ্যে রয়েছে – বারানসী শহরে গ্যাস বন্টন প্রকল্প এবং বারানসী-বাল্লিয়া ইএমইউ ট্রেন পরিষেবা। পঞ্চকোশী পরিক্রমা মার্গের পাসাপাশি, স্মার্টসিটি মিশন ও নমামি গঙ্গে কর্মসূচির আওতায় একাধিক প্রকল্পের শিলান্যাস করবেন তিনি। প্রধানমন্ত্রী বারানসীতে একটি আন্তর্জাতিক সম্মেলন কেন্দ্রেরও শিলান্যাস করবেন। অন্য এক অনুষ্ঠানে, প্রধানমন্ত্রীর উপস্থিতিতে উত্তর প্রদেশের মুখ্যমন্ত্রী যোগী আদিত্যনাথ ‘মেরি কাশী’ শীর্ষক একটি বই প্রকাশ করবেন। ১৫ তারিখ প্রধানমন্ত্রী মির্জাপুর সফর করবেন। সেখানে তিনি বানসাগর সেচখাল প্রকল্প জাতির উদ্দেশে উৎসর্গ করবেন। এই প্রকল্পটি সংশ্লিষ্ট অঞ্চলে কৃষি সেচ ক্ষেত্রে বড় ভূমিকা নেবে। সেই সঙ্গে, মির্জাপুর ও এলাহাবাদ জেলার কৃষকরাও এই প্রকল্পের মাধ্যমে ব্যাপক উপকৃত হবেন। একই অনুষ্ঠানে শ্রী মোদী মির্জাপুর মেডিকেল কলেজের শিলান্যাস করবেন। রাজ্যে ১০৮টি জনঔষধি কেন্দ্রেরও উদ্বোধন করবেন তিনি। এছাড়াও, বালুঘাটে গঙ্গানদীর ওপর নির্মিত একটি সেতু প্রধানমন্ত্রী জাতির উদ্দেশে উৎসর্গ করবেন। এই সেতু মির্জাপুর ও বারানসীর মধ্যে যোগাযোগ স্থাপন করবে।
মালদ্বীপের রাষ্ট্রপতি ইব্রাহিম মহম্মদ সোলিকে টেলিফোনে শুভেচ্ছা জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ (৮ই এপ্রিল) মালদ্বীপের রাষ্ট্রপতি ইব্রাহিম মহম্মদ সোলির সঙ্গে টেলিফোনে কথা বলেন এবং সদ্য সংসদীয় নির্বাচনে মালদ্বীপ ডেমোক্র্যাটিক পার্টির জয়লাভের জন্য তাঁকে অভিনন্দন জানান। প্রধানমন্ত্রী বলেন, সংসদীয় নির্বাচনে মালদ্বীপ ডেমোক্র্যাটিক পার্টির এই জয় দলের নেতাদের নীতি ও প্রয়াসের প্রতি ব্যাপক সমর্থনকেই প্রতিফলিত করে। সফলভাবে নির্বাচন সমাপ্ত হওয়ায় প্রধানমন্ত্রী সে দেশের রাষ্ট্রপতিকে অভিনন্দন জানিয়ে বলেন, এই নির্বাচন গণতন্ত্রকে মজবুত এবং মালদ্বীপের গণতান্ত্রিক প্রতিষ্ঠানগুলির সক্ষমতাই সূচিত করে। ‘প্রতিবেশীরাই সর্বাগ্রে’ – এই নীতি বিবেচনায় রেখে প্রধানমন্ত্রী, মালদ্বীপের সঙ্গে ভারতের আরও ঘনিষ্ঠ যোগাযোগ রেখে কাজ করা এবং পারস্পরিক অংশীদারিত্বকে আরও নিবিড় করার প্রসঙ্গ পুনরায় উল্লে করে বলেন, সে দেশের আর্থ-সামাজিক উন্নয়নে প্রয়োজনীয়তা অনুযায়ী ভারত সাহায্য দেবে। প্রধানমন্ত্রী, সে দেশের প্রাক্তন রাষ্ট্রপতি মহম্মদ নাশিদের সঙ্গেও ফোনে কথা বলেন এবং নির্বাচনে বিপুল জয়ের জন্য তাঁকে অভিনন্দন জানান। মালদ্বীপে গণতন্ত্রের মূল ভিত্তিকে আরও গভীরতর করতে শ্রী মোদী গণতন্ত্র অনুরাগী সংশ্লিষ্ট সমস্ত পক্ষের অংশগ্রহণের উচ্ছ্বসিত প্রশংসা করেন। গণতন্ত্রের মূল ভিত্তিকে গভীরতর করতে সহায়তা অব্যাহত রাখার বিষয়েও শ্রী মোদী ভারতের সাহায্যের প্রস্তাব দেন। /…
তেলেঙ্গানা ও অন্ধ্রপ্রদেশের জনসাধারণকে প্রধানমন্ত্রীর শুভেচ্ছা ও অভিনন্দন

তেলেঙ্গানার রাজ্য প্রতিষ্ঠা দিবসে রাজ্যবাসীকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এই উপলক্ষে, অন্ধ্রপ্রদেশের অধিবাসীদেরও আন্তরিক শুভেচ্ছা জানিয়েছেন তিনি। এক বার্তায় প্রধানমন্ত্রী বলেছেন, “তেলেঙ্গানার রাজ্য প্রতিষ্ঠা দিবসে তেলেঙ্গানার জনসাধারণকে অভিনন্দন। আগামী বছরগুলিতে এই রাজ্য উন্নতির এক নতুন শিখরে আরোহন করবে এই আশা পোষণ করি। অন্ধ্রপ্রদেশের ভাই-বোনদেরও জানাই আমার অভিনন্দন। এই রাজ্যটি দ্রুত অগ্রগতির পথে এগিয়ে যাচ্ছে। এজন্য জানাই আমার আন্তরিক শুভেচ্ছাও”।
প্রধানমন্ত্রী শ্রী নরেন্দ্র মোদী ও মালদ্বীপের রাষ্ট্রপতি ইব্রাহিম মহম্মদ সোলির মধ্যে আলোচনার পর যৌথ প্রেস বিবৃতি

মালদ্বীপের রাষ্ট্রপতি ইব্রাহিম মহম্মদ সোলি তাঁর শপথ গ্রহণ অনুষ্ঠানে যোগ দিতে যাবার জন্য প্রধানমন্ত্রী শ্রী নরেন্দ্র মোদীকে স্বাগত জানান ও ধন্যবাদ জ্ঞাপন করেন। প্রধানমন্ত্রী শ্রী নরেন্দ্র মোদী এই উদ্বোধনী অনুষ্ঠানে তাঁকে আমন্ত্রণ জানানোর বিশেষ সৌজন্য দেখানোয় রাষ্ট্রপতি সোলিকে ধন্যবাদ জানান। তিনি ভারতবাসীর পক্ষ থেকে মালদ্বীপের জনগণকে শুভেচ্ছা জানান। দুই নেতা ভারত ও মালদ্বীপের মধ্যে সম্পর্ক বৃদ্ধিতে জোর দেন। মালদ্বীপের রাষ্ট্রপতি পদে শ্রী সোলির নির্বাচন দুই দেশের ঘনিষ্ঠ সহযোগিতা ও বন্ধুত্বপূর্ণ সম্পর্কে পুনরুজ্জীবন ঘটাবে বলে তাঁরা আস্থা প্রকাশ করেন। বৈঠকে উভয় নেতা ভারত মহাসাগরীয় অঞ্চলে শান্তি ও নিরাপত্তা বজায় রাখার ওপর গুরুত্ব দেন এবং এই অঞ্চলের সুস্থিতি বজায় রাখার চাহিদা ব্যক্ত করেন। উভয় নেতা এই অঞ্চলে এবং বিশ্বে সর্বত্র সন্ত্রাস মোকাবিলায় সহযোগিতা বাড়ানোর বিষয়ে প্রতিশ্রুতিবদ্ধ হন। রাষ্ট্রপতি সোলি তাঁর দেশের বর্তমান অর্থনৈতিক পরিস্থিতি সম্পর্কে প্রধানমন্ত্রী মোদীকে অবহিত করেন। মালদ্বীপের জনগণকে দেওয়া প্রতিশ্রুতি রক্ষায় এবং সেদেশের উন্নয়নে নতুন সরকারকে ভারত কিভাবে সাহায্য করতে পারে, সেই পন্থা-পদ্ধতি নিয়েও দুই নেতার মধ্যে আলোচনা হয়। শ্রী সোলি সেদেশে আবাস ও পরিকাঠামো উন্নয়ন এবং দ্বীপগুলিতে জল ও পয়ঃপ্রণালী ব্যবস্থার উন্নতির ওপর বিশেষ গুরুত্ব দেন। প্রধানমন্ত্রী মোদী মালদ্বীপের স্থায়ী সামাজিক ও অর্থনৈতিক উন্নয়নে ভারতের সহযোগিতার বিষয়ে রাষ্ট্রপতি সোলিকে আশ্বস্ত করেন। তিনি সম্ভাব্য সব ক্ষেত্রে সহযোগিতার আশ্বাস দেন। প্রধানমন্ত্রী, মালদ্বীপের চাহিদা নিয়ে বিস্তারিত আলোচনা করতে যতদ্রুত সম্ভব দুই পক্ষকে আলোচনায় বসার পরামর্শ দেন। প্রধানমন্ত্রী মোদী বিভিন্ন ক্ষেত্রে ভারতীয় কোম্পানিগুলির মালদ্বীপে বিনিয়োগের সুযোগ বৃদ্ধির বিষয়টিকে স্বাগত জানিয়ে বলেন, এতে উভয় দেশই উপকৃত হবে। দুই দেশের পর্যটনের বিশাল সম্ভাবনার দিকে নজর রেখে উভয় নেতা ভিসা প্রক্রিয়া সরলীকরণের ওপর গুরুত্ব দেন। প্রধানমন্ত্রী মোদী রাষ্ট্রপতি সোলির সুবিধা মতো যতশীঘ্র সম্ভব ভারত সফরের আমন্ত্রণ জানান। রাষ্ট্রপতি সোলি সাদরে সেই আমন্ত্রণ গ্রহণ করেন। রাষ্ট্রপতি সোলির আসন্ন ভারত সফরের পরবর্তী প্রস্তুতি নিয়ে বিস্তারিত আলোচনা করতে সেদেশের বিদেশ মন্ত্রী ২৬ নভেম্বর ভারত সফরে আসবেন। প্রধানমন্ত্রী শ্রী নরেন্দ্র মোদী আগামীদিনে আবার সরকারি সফরে মালদ্বীপ যাবেন বলে রাষ্ট্রপতি সোলি আশা প্রকাশ করেন। প্রধানমন্ত্রী শ্রী মোদী আনন্দের সঙ্গে সেই আমন্ত্রণ গ্রহণ করেন।
লোকসানে চলাকেন্দ্রীয় রাষ্ট্রায়ত্ত সংস্হা বার্ন স্ট্যান্ডার্ড কোম্পানী লিমিটেড বন্ধ করেদেওয়ার প্রস্তাবে কেন্দ্রীয় মন্ত্রিভার অনুমোদন

দীর্ঘ ১০ বছরেরওবেশি সময় ধরে ধারাবাহিকভাবে সংস্হার প্রকৃতিগত ও আর্থিক কাজকর্মে মন্দা চলতে থাকায়এবং ভবিষ্যৎ পুনরুজ্জীবনের সম্ভাবনা কম থাকায় সিদ্ধান্ত গৃহীত হল প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভাবৈঠকে আজ রেল মন্ত্রকের অধীনস্হ রাষ্ট্রায়ত্ত সংস্হা বার্ন স্ট্যান্ডার্ড কোম্পানীলিমিটেড-কে বন্ধ করে দেওয়ার প্রস্তাবে অনুমোদন দিল। সরকার আর্থিক ও অন্যান্যসহায়তা যুগিয়ে যাওয়া সত্ত্বেও দীর্ঘ ১০ বছরেরও বেশি সময় ধরে সংস্হার বাস্তবিক ওআর্থিক কাজকর্মে ধারাবাহিকভাবে মন্দা চলতে থাকায় এবং ভবিষ্যতে পুনরুজ্জীবনেরসম্ভাবনা কম থাকার দরুন-ই এই সিদ্ধান্ত নেওয়া হয়। এই পদক্ষেপের ফলে লোকসানে চলা বার্নস্ট্যান্ডার্ড-এর জন্য ব্যয় করা সরকারি অর্থ সাশ্রয় হবে আর তা অন্যান্য উন্নয়নমূলককাজে লাগানো যাবে। সরকার বিচ্ছেদমূলক প্যাকেজের জন্য এবং কোম্পানীর বর্তমান দায় মিটিয়েফেলার লক্ষ্যে ৪১৭.১০ কোটি টাকা দেবে। এছাড়া রেলমন্ত্রকের ঐ সংস্হাকে দেওয়া ৩৫কোটি টাকার অনাদায়ি ঋণ-ও অপরিশোধ্য হিসেবে বিবেচিত হবে। বার্ন স্ট্যান্ডার্ডসংস্হার ৫০৮জন কর্মী স্বেচ্ছাবসর প্রকল্পের সুবিধা পাবেন। বার্ন স্ট্যান্ডার্ড সংস্হা ১৯৭৬ সালে বার্ন অ্যান্ড কোম্পানীরজাতীয়করণ এবং ১৯২৭ সালে ইন্ডিয়ান স্ট্যান্ডার্ড ওয়াগন কোম্পানী লিমিটেড-এর সঙ্গেসংযুক্তিকরণের ফলে গড়ে ওঠে। ১৯৯৪ সালে কোম্পানীকে বিআইএফআর-এ পাঠানো হয় আর পরেরবছরেই এটি রুগ্ন ঘোষিত হয়। ওয়াগন তৈরি ও মেরামতি এবং ইস্পাত উৎপাদনে নিযুক্ত এইসংস্হা সেই থেকেই রুগ্ন অবস্হায় চলছে। /
জাতীয় পল্লী উন্নয়ন ও পঞ্চায়েতি রাজ সংস্থার সঙ্গে যুক্তরাজ্যের ইউনিভার্সিটি অফ রিডিং-এর মউ স্বাক্ষর

নয়াদিল্লি, ২৭ জুলাই, ২০২২ এ বছর মার্চ মাসে জাতীয় গ্রামোন্নয়ন ও পঞ্চায়েতি রাজ সংস্থা (এনআইআরডিপিআর)-এর সঙ্গে যুক্তরাজ্যের ইউনিভার্সিটি অফ রিডিং (ইউওআর)-এর এক মউ স্বাক্ষরের বিষয়ে আজ কেন্দ্রীয় মন্ত্রিসভার বৈঠকে অবহিত করা হল প্রধানমন্ত্রী শ্রী নরেন্দ্র মোদীকে। মন্ত্রিসভার বৈঠকে নেতৃত্ব দেন প্রধানমন্ত্রী স্বয়ং। এই মউ স্বাক্ষরের ফলে এনআইআরডিপিআর-এর কর্মীরা পুষ্টি, কৃষি ও পল্লী উন্নয়ন সম্পর্কে এক আন্তর্জাতিক পেশাদারী নেটওয়ার্ক গড়ে তোলার সুযোগ পাবেন। শুধু তাই নয়, মউ স্বাক্ষরের সুবাদে দুটি সংস্থাই কৃষি অর্থনীতি, পল্লী উন্নয়ন, জীবিকার্জন ও পুষ্টিক্ষেত্রে সমীক্ষা ও গবেষণার যথেষ্ট সুযোগ পাবে। প্রসঙ্গত উল্লেখ্য, পল্লী উন্নয়ন সংক্রান্ত বিভিন্ন গবেষণার কাজে এনআইআরডিপিআর ইউনিভার্সিটি অফ রিডিং-এর সঙ্গে সহযোগিতার ভিত্তিতে কাজ করে চলেছে। নারী ও শিশুবিকাশ সম্পর্কেও এই সংস্থা দুটি পরস্পরের সঙ্গে মত ও অভিজ্ঞতা বিনিময় করে থাকে।
শ্রী ভিসাসোলি লোঙ্গুর প্রয়াণে প্রধানমন্ত্রীর শোক প্রকাশ

নতুন দিল্লি, ১২ই অক্টোবর, ২০২১ প্রধানমন্ত্রী শ্রী নরেন্দ্র মোদী শ্রী ভিসাসোলি লোঙ্গুর প্রয়াণে শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন, “ শ্রী ভিসাসোলি লোঙ্গু ছিলেন কঠোর পরিশ্রমী যিনি নাগাল্যান্ডের উন্নয়নে এবং নাগা জনসাধারণের ক্ষমতায়নে নিজেকে উৎসর্গ করেছিলেন। বিজেপিকে নাগাল্যান্ডে শক্তিশালী করার জন্য তাঁর ভূমিকা অনস্বীকার্য। তাঁর প্রয়াণে আমি শোকাহত। শ্রী লোঙ্গুর পরিবার পরিজন ও সমর্থকদের সমবেদনা জানাই। তাঁর আত্মার শান্তি কামনা করি ।“
ফিনল্যান্ডের প্রধানমন্ত্রীর সঙ্গে টেলিফোনে প্রধানমন্ত্রীর আলাপচারিতা

ফিনল্যান্ডের প্রধানমন্ত্রী শ্রী জুহা সিপিলা প্রধানমন্ত্রী শ্রী নরেন্দ্র মোদীকে সোমবার টেলিফোন করেন। এদেশে পণ্য ওপরিষেবা কর জিএসটি’র ঐতিহাসিক ও সফল রূপায়ণের জন্য প্রধানমন্ত্রী সিপিলাপ্রধানমন্ত্রী শ্রী মোদীকে অভিনন্দন জানান। গত বছরেরফেব্রুয়ারি’তে উভয় নেতার শেষ বৈঠকের পর থেকে দ্বিপাক্ষিক সম্পর্কের অগ্রগতি নিয়েদুই নেতার মধ্যে আলোচনা হয়। মুম্বাই’তে ‘মেক ইন ইন্ডিয়া’ সপ্তাহ অনুষ্ঠানে অংশনিতে প্রধানমন্ত্রী সিপিলা এদেশে এসেছিলেন। তাঁরা দু’জনে দ্বিপাক্ষিক বাণিজ্য ওবিনিয়োগ সম্পর্ক আরও জোরদার করার পন্থাপদ্ধতি নিয়েও আলোচনা করেন। …
রেলের ক্ষেত্রে প্রযুক্তিগত সহযোগিতার ভারত ও ফ্রান্সের মধ্যে সমঝোতাপত্র স্বাক্ষর

কেন্দ্রীয় মন্ত্রিসভার বৈঠকে আজ (১৬ই মে) প্রধানমন্ত্রী শ্রী নরেন্দ্র মোদীকে ভারতীয় রেল ও ফরাসী সংস্হা এসএনসিএফ-এর মধ্যে স্বাক্ষরিত রেলে প্রযুক্তিগত সহায়তা সংক্রান্ত চুক্তির বিষয়ে অবহিত করা হয়। গত ১০ই মার্চ এই সমঝোতাপত্রটি স্বাক্ষরিত হয়। এই চুক্তির ফলে ভারতীয় রেল ট্রেন চলাচল সংক্রান্ত সর্বশেষ তথ্য জানতে পারবে এবং এক্ষেত্রে ফরাসী সংস্হার সঙ্গে মত বিনিময়ও করতে পারবে। এছাড়া ভারতীয় রেল ও ফরাসী সংস্হা এ এসএনসিএফ-এর মধ্যে বিভিন্ন তথ্যের আদান-প্রদান, প্রশিক্ষণ ও আলোচনা সভার আয়োজন করাও সম্ভব হবে। এছাড়া দু দেশের প্রযুক্তি বিশারদরা একে অপরের দেশে সহযোগিতার ভিত্তিতে কাজ করতে পারবেন। এই সমঝোতাপত্রের ফলে রেলের যে ক্ষেত্রগুলিতে বিকাশ সম্ভব হবে, সেগুলি হল : দ্রুতগতির ট্রেন চলাচল, রেল স্টেশনের সংস্কার ও কর্মপদ্ধতি, কাজকর্মের বর্তমান পদ্ধতি ও পরিকাঠামোর আধুনিকীকরন এবং শহরতলির ট্রেন চলাচলের উন্নয়ন ঘটানো। প্রসঙ্গত ইতিপূর্বেও বিভিন্ন দেশের সরকার ও রেল বিভাগের সঙ্গে ভারতের রেলের প্রযুক্তিগত উন্নয়নের জন্য বেশ কয়েকটি চুক্তি সম্পাদিত হয়েছে।
স্বাস্হ্য ও ওষুধ খাতে অস্ট্রেলিয়ার সঙ্গে ভারতের সমঝোতায় কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভারবৈঠকে বুধবার স্বাস্হ্য ও ওষুধ খাতে ভারত ও অস্ট্রেলিয়ার মধ্যে সমঝোতা অনুমোদনকরেছে। সংশ্লিষ্ট ক্ষেত্রে সমঝোতার প্রধান বিষয়গুলি হল, . ম্যালেরিয়া ও যক্ষ্মার মতো সংক্রামক রোগ . মানসিক রোগ এবং অ-সংক্রামক অসুখ . বীজানুঘটিত রোগ এবং জনস্বাস্হ্য সংক্রান্ত আপৎকালীনঅবস্হার প্রতিকার . ওষুধ, টীকা ও চিকিৎসা সরঞ্জামের নিয়ন্ত্রণ . ডিজিটাল স্বাস্হ্য . তামাক নিয়ন্ত্রণ এবং . দুটি দেশের মধ্যে পারস্পরিকভাবে স্হির করা অন্যযেকোনও সহযোগিতামূলক ক্ষেত্র এই সমঝোতাপত্রটিস্বাস্হ্য ক্ষেত্রে যৌথ প্রয়াসের মাধ্যমে সহযোগিতা বৃদ্ধি করবে এবং ভারত ওঅস্ট্রেলিয়ার মধ্যে দ্বিপাক্ষিক সম্পর্ক জোরদার করবে।
জাতীয় বিপর্যয় মোকাবিলা পরিকল্পনা আজ আনুষ্ঠানিকভাবে প্রকাশ করলেন প্রধানমন্ত্রী শ্রী নরেন্দ্র মোদী

পরিকল্পনার লক্ষ্য ভারতে বিপর্যয় প্রতিরোধী ব্যবস্থা গড়ে তোলা এবং প্রাণ ও সম্পত্তিহানির ঝুঁকি কমানো বিপর্যয় মোকাবিলা সম্পর্কিত জাতীয় পরিকল্পনাটি আজ এখানে প্রকাশ করলেন প্রধানমন্ত্রী শ্রী নরেন্দ্র মোদী। দেশে এটি-ই হল বিপর্যয় মোকাবিলা সম্পর্কিত প্রথম জাতীয় পরিকল্পনা। পরিকল্পনার মূল লক্ষ্য হল – ভারত’কে বিপর্যয় প্রতিরোধী একটি দেশ হিসেবে গড়ে তোলা। এর ফলে, প্রাণ ও সম্পত্তিহানির ঘটনা তাৎপর্যপূর্ণভাবে অনেক হ্রাস পাবে। জাতীয় বিপর্যয় মোকাবিলা পরিকল্পনাটি ‘সেন্ডাই কাঠামো’র চারটি অগ্রাধিকারের বিষয়ের ওপর ভিত্তি করে রচনা করা হয়েছে। এই বিষয়গুলি হল – বিপর্যয়ের ঝুঁকি সম্পর্কে অনুমান ও উপলব্ধি করা, ঝুঁকির মোকাবিলায় প্রশাসনিক ব্যবস্থাকে আরও উন্নত করে তোলা, বিপর্যয়ের ঝুঁকি কমাতে কাঠামো এবং কাঠামো বহির্ভূতভাবে বিনিয়োগের পরিমাণ বাড়ানো এবং বিপর্যয় মোকাবিলায় প্রস্তুত থাকা। আগাম সতর্কতা এবং বিপর্যয়ের পরে পরেই পুনর্গঠন ও পুনর্নিমাণের ওপরও জোর দেওয়া হয়েছে এই পরিকল্পনাটিতে। পরিকল্পনার প্রধান প্রধান বৈশিষ্ট্য প্রতিরোধ, ঝুঁকি কমানো, বিপর্যয়ের মোকাবিলায় তৎপরতা বৃদ্ধি এবং উদ্ধার, ত্রাণ ও পুনর্গঠন সহ সবকটি বিষয়েই বিশেষভাবে নজর দেওয়া হয়েছে এই জাতীয় পরিকল্পনাটিতে। সরকারের সমস্ত দপ্তর ও সংস্থাকে এই কাজে একত্রিত ও জোটবদ্ধ করে তোলার কথাও বলা হয়েছে। পঞ্চায়েত ও পৌরসভা সহ সরকারি সবকটি পর্যায়ে দায়িত্ব ও ভূমিকার কথা সুস্পষ্টভাবে উল্লেখ করা হয়েছে জাতীয় বিপর্যয় মোকাবিলা পরিকল্পনাটিতে। বিশেষভাবে দৃষ্টি দেওয়া হয়েছে আঞ্চলিক স্তরে। কারণ, এর ফলে, বিপর্যয় মোকাবিলা ছাড়াও উন্নয়ন পরিকল্পনা গড়ে তোলার কাজে তা বিশেষভাবে সাহায্য করবে। জাতীয় পরিকল্পনাটির ছক এমনভাবে তৈরি করা হয়েছে, যাতে বিপর্যয়ের প্রতিটি স্তরেই তৎপরতার সঙ্গে প্রয়োজনীয় ব্যবস্থা গ্রহণ করা সম্ভব। সতর্কবার্তা, তথ্যের যোগান ও বিনিময়, চিকিৎসা ও পরিচর্যা, জ্বালানি, পরিবহণ, অনুসন্ধান ও উদ্ধারকাজ, বিপন্নদের অন্যত্র স্থানান্তর সহ সবকটি ক্ষেত্রেই প্রয়োজনীয় তৎপরতার দিকে লক্ষ্য রাখা হয়েছে এই জাতীয় পরিকল্পনাটিতে। বিপর্যয় মোকাবিলার সঙ্গে যুক্ত সবকটি সংস্থারই বিশেষ সুবিধা হবে এগুলি যথাযথভাবে অনুসরণ করার ক্ষেত্রে। পুনরুদ্ধার ও পুনর্গঠন সম্পর্কিত একটি সাধারণ কাঠামোও তৈরি করা হয়েছে এই পরিকল্পনায়, যাতে পরিস্থিতি যাচাই করে পুনরুদ্ধার ও পুনর্গঠনের কাজকে উন্নততর করে তোলা যায়। বিপর্যয় প্রতিরোধে সমাজের সকল স্তরের মানুষকে প্রস্তুত করে তুলতে তথ্য, শিক্ষা ও যোগাযোগ সম্পর্কিত কাজকর্মের ওপর বিশেষ গুরুত্ব দেওয়া হয়েছে। জাতীয় বিপর্যয় মোকাবিলা পরিকল্পনাটি প্রকাশকালে অনুষ্ঠানে অন্যান্যদের মধ্যে উপস্থিত ছিলেন কেন্দ্রীয় স্বরাষ্ট্র মন্ত্রী শ্রী রাজনাথ সিং, স্বরাষ্ট্র প্রতিমন্ত্রী শ্রী কিরেণ রিজিজু এবং প্রধানমন্ত্রীর দপ্তর, স্বরাষ্ট্র মন্ত্রক ও জাতীয় বিপর্যয় মোকাবিলা কর্তৃপক্ষের পদস্থ আধিকারিকরা।
দিল্লির আলিপুরস্থিত দিল্লি দুগ্ধ প্রকল্পের অধীনে থাকা ১.৬১ একর জমি ক্ষুদ্র চাষী কৃষিবাণিজ্য সংগঠনকে কিষাণ মান্ডি স্থাপনের জন্য লিজ দেওয়ার প্রস্তাবে মন্ত্রিসভার সায়

প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে দিল্লির আলিপুরে অবস্থিত দিল্লি দুগ্ধ প্রকল্পের মালিকানাধীন ১.৬১ একর জমি ক্ষুদ্র চাষী কৃষিবাণিজ্য সংগঠনকে কিষাণ মান্ডি স্থাপনের জন্য লিজ দেওয়ার প্রস্তাবে অনুমোদিত হয়েছে। লিজের মেয়াদকাল হবে ৩০ বছর, যা ১০ই সেপ্টেম্বর, ২০১৪ থেকে শুরু হয়ে ৯ই সেপ্টেম্বর, ২০৪৪-এ শেষ হবে। জমির ভাড়া-বাবদ মাসিক ১০০ টাকা এবং লিজ শুরুর দিন থেকে বার্ষিক ১০ শতাংশ হারে বৃদ্ধি পাবে। প্রতি বছর ৩১শে জানুয়ারির মধ্যে সারা বছরের ভাড়া অগ্রিম দিতে হবে। ক্ষুদ্র চাষী কৃষিবাণিজ্য সংগঠন দ্বারা কিষাণ মান্ডি স্থাপিত হলে কৃষিপণ্য উৎপাদনকারী সংস্থা এবং উৎপাদকদের সংগঠনগুলি দিল্লি ও জাতীয় রাজধানী অঞ্চলে সরাসরি ফল ও সবজি পাইকারী ও খুচরো বাজারে বিক্রি করার একটি অতিরিক্ত বিপণন মঞ্চ পাবে। এর ফলে, কৃষক ও ক্রেতারা উপকৃত হবে। কিষাণ মান্ডিতে নথিভুক্ত কৃষিপণ্য উৎপাদনকারী সংস্থা ও উৎপাদকদের সংগঠনগুলিই কেবলমাত্র তাজা সবজি বিক্রি করতে পারবে। খুচরো ও পাইকারী বিক্রেতা, সংস্থা, হোটেল ও কেটারিং সংস্থা, আবাসিক কল্যাণ প্রতিষ্ঠান ও সাধারণ ক্রেতারা এখান থেকে কোন দালাল বা এজেন্ট ছাড়াই সরাসরি কিনতে পারবেন। কিষাণ মান্ডিতে ক্রয়-বিক্রয়ের ওপর কোনরকম কমিশন ধার্য করা হবে না। মজুতভাণ্ডার বা হিমঘর ব্যবহারের জন্য কৃষিপণ্য উৎপাদনকারী সংস্থাগুলিকে একটি সামান্য পরিষেবা মূল্য দিতে হবে। প্রথমদিকে দিল্লি দুগ্ধ প্রকল্পের নির্বাচিত কিয়স্কগুলি থেকে কেবল আলু ও পেঁয়াজের মতো সবজি বিক্রি শুরু হবে। প্রসঙ্গত, ক্ষুদ্র চাষী কৃষিবাণিজ্য সংগঠন, কেন্দ্রীয় সরকারের কৃষি ও কৃষককল্যাণ মন্ত্রকাধীন কৃষি সমবায় ও কৃষককল্যাণ দপ্তরের নিয়ন্ত্রাধীন একটি নথিভুক্ত সংগঠন যেটির দায়িত্ব হল কৃষকদের বিনিয়োগ, প্রযুক্তি ও বাজারের সঙ্গে যোগাযোগ স্থাপন করা। কৃষি মন্ত্রক এই সংগঠনকে কৃষকদের গোষ্ঠী তৈরি করে কৃষিপণ্য উৎপাদনকারী সংস্থা হিসেবে সরাসরি বাজারের সঙ্গে যুক্ত করার দায়িত্ব দিয়েছে। এখনও পর্যন্ত সারা দেশে এরকম ৬৫০টি কৃষিপণ্য উৎপাদনকারী সংস্থা স্থাপন করা হয়েছে যেখানে ডিসেম্বর, ২০১৭ পর্যন্ত ৬ লক্ষ৬০ হাজার কৃষক যোগ দিয়েছেন।
মধ্যপ্রদেশের ধার-এ বাস দুর্ঘটনায় নিহত ও আহতদের জন্য প্রধানমন্ত্রীর আর্থিক সহায়তা

নয়াদিল্লি, ১৮ জুলাই, ২০২২ মধ্যপ্রদেশের ধার-এ এক বাস দুর্ঘটনায় নিহতদের পরিবারগুলিকে প্রধানমন্ত্রীর জাতীয় ত্রাণ তহবিল থেকে ২ লক্ষ টাকা করে এক্স-গ্রাশিয়া দেওয়ার কথা ঘোষণা করেছেন প্রধানমন্ত্রী শ্রী নরেন্দ্র মোদী। আহতদের জন্য দেওয়া হবে ৫০ হাজার টাকা করে। এক ট্যুইট বার্তায় প্রধানমন্ত্রী বলেছেন – “প্রধানমন্ত্রীর জাতীয় ত্রাণ তহবিল থেকে মধ্যপ্রদেশের ধার-এ বাস দুর্ঘটনায় নিহতদের নিকটাত্মীয়কে ২ লক্ষ টাকা করে এক্স-গ্রাশিয়া সহায়তা দেওয়া হবে। আহতদের দেওয়া হবে ৫০ হাজার টাকা করে।”
ভারতে বিনিয়োগ সংক্রান্ত কাঠামো গড়ে তোলার ব্যাপারে ভারত ও সৌদি আরবের মধ্যে সমঝোতাপত্র স্বাক্ষরটি অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারতে বিনিয়োগ সংক্রান্ত কাঠামো গড়ে তোলার ব্যাপারে ভারত ও সৌদি আরবের মধ্যে সমঝোতাপত্র স্বাক্ষরের প্রস্তাব অনুমোদন করেছে। এই সমঝোতাপত্র বা মউ স্বাক্ষরের ফলে ভারতের পরিকাঠামো ক্ষেত্রে উপযুক্ত বিনিয়োগের জন্য সৌদি আরবের প্রতিষ্ঠানগুলির সঙ্গে সংযোগ গড়ে তোলা সম্ভব হবে। এরফলে দেশে পরিকাঠামো সংক্রান্ত বিকাশে গতি আসবে, কর্মসংস্হানের সুযোগ সৃষ্টি হবে, গড়ে উঠবে অনুসারী শিল্প যা দেশের অর্থনৈতিক সমৃদ্ধি এবং মোট অভ্যন্তরীণ উৎপাদনে বৃদ্ধি ঘটাবে। /
প্রবীণ সেনানীরা ওআরওপি’র জন্য প্রধানমন্ত্রীকে অভিবাদন জানালেন

প্রাক্তন সেনা কর্মীদের জন্য সরকার গতকাল ‘এক পদ এক অবসরকালীন ভাতা (ওআরওপি) ঘোষনা করায় আজ ফরিদাবাদে বদরপুর-ফরিদাবাদ মেট্রো লাইন উদ্বোধন অনুষ্ঠানে প্রধানমন্ত্রী শ্রী নরেন্দ্র মোদিকে স্বাগত ও অভিবাদন জানিয়েছেন সেনা বাহিনীর প্রবীন সেনানীরা। তাঁরা প্রধানমন্ত্রীর হাতে পুষ্পার্ঘ তুলে দেন ও ধন্যবাদ জানান।
মহারাষ্ট্রের বধবনে একটি নতুন বৃহৎ বন্দর নির্মাণে নীতিগতভাবে কেন্দ্রীয় মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ মহারাষ্ট্রের দাহানুর কাছে বধবনে একটি নতুন বৃহৎ বন্দর নির্মাণে নীতিগতভাবে অনুমোদন দেওয়া হয়েছে। এই প্রকল্পে খরচ হবে ৬৫,৫৪৪ কোটি ৫৪ লক্ষ টাকা। বধবন বন্দরটি ‘ল্যান্ডলর্ড মডেল’-এ তৈরি করা হবে। এর জন্য জওহরলাল নেহরু পোর্ট ট্রাস্ট (জেএনপিটি)-কে প্রধান অংশীদার হিসেবে ব্যবহার করা হবে যাতে জেএনপিটি-র সম-পরিমাণ অথবা ৫০ শতাংশের বেশি অংশীদারিত্ব থাকবে। সব ধরনের বাণিজ্যিক কার্যকলাপ বেসরকারি অংশীদারদের মাধ্যমে সরকারি-বেসরকারি উদ্যোগে করা হবে। জওহরলাল নেহরু বন্দর ভারতের সবথেকে বড় কন্টেনার বন্দর। বিশ্বে মাল পরিবহণের ক্ষেত্রে এই বন্দরের স্থান ২৮তম। বন্দরের চতুর্থ টার্মিনালটি ২০২৩ সালের মধ্যে তৈরি হয়ে গেলে এর ক্ষমতা ১ কোটি টিইইউ-তে পৌঁছবে। তখন এই বন্দরের স্থান হবে ১৭তম। বধবন বন্দরটি তৈরি হলে বিশ্বের প্রথম ১০টি কন্টেনার বন্দরের তালিকায় ভারত ঢুকে পড়বে। মহারাষ্ট্রের জেএনপিটি ভারতের সর্ববৃহৎ কন্টেনার বন্দর। মহারাষ্ট্র, উত্তর কর্ণাটক এবং তেলেঙ্গানার চাহিদা পূরণের পাশাপাশি, গুজরাট, মধ্যপ্রদেশ, রাজস্থান, জাতীয় রাজধানী অঞ্চল, পাঞ্জাব এবং উত্তরপ্রদেশের কিছু কিছু চাহিদা এই বন্দরের মাধ্যমে মেটানো হয়। বড় বড় জাহাজ থেকে মাল খালাস করার জন্য এখানে একটি গভীর সমুদ্র বন্দর নির্মাণের প্রয়োজন দেখা দিয়েছে। জাহাজের মাল খালাস করার নিরিখে জেএনপিটি এবং মুন্দ্রা দেশের মধ্যে দুটি মাঝারি মাপের বৃহৎ বন্দর। বধবন বন্দরটি তৈরি হলে এর ক্ষমতা আরও বৃদ্ধি পাবে। ভারতের পশ্চিম উপকূলের কন্টেনার বন্দর ব্যবহারের ক্ষমতা ক্রমশ বৃদ্ধি পাচ্ছে। ২০২২-২৫ সালের মধ্যে জেএনপিটি-র পণ্য পরিবহণের পরিমাণ বর্তমান ৪.৫ এমটিইইউ থেকে বেড়ে হবে ১০.১ এমটিইইউ। সেই সময় জেএনপিটি-র পুরো ক্ষমতা ব্যবহৃত হবে। ‘মেক ইন ইন্ডিয়া’ কর্মসূচির আওতায় দেশে পণ্যসামগ্রী উৎপাদন করে রপ্তানি করার ক্ষেত্রে কন্টেনার পরিবহণের চাহিদা বৃদ্ধি পাবে। eb, 2020
ভারত ও ভিয়েতনামের মধ্যে অর্থনৈতিক ও বাণিজ্যিকসহযোগিতার প্রশ্নে সমঝোতাপত্রে কেন্দ্রীয় মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকেআজ ভারত ও ভিয়েতনামের মধ্যে অর্থনৈতিক ও বাণিজ্যিক সহযোগিতার প্রশ্নে সমঝোতাপত্রস্বাক্ষরের বিষয়টিকে অনুমোদন দিয়েছে। এই সমঝোতাপত্র ভারত ও ভিয়েতনামের মধ্যে দ্বিপাক্ষিক স্তরে আরও বেশি হারেবাণিজ্য ও অর্থনৈতিক সহযোগিতার ক্ষেত্র প্রসারিত করবে।
ইঞ্জিনিয়ার্সদিবস-এ শুভেচ্ছা প্রধানমন্ত্রীর

ইঞ্জিনিয়ার্সদিবস উপলক্ষে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। এই দিনটিতেতিনি স্মরণ করেন ভারতরত্ন এম বিশ্বেশ্বরাইয়াকে। প্রসঙ্গত উল্লেখ্য যে প্রতি বছর এমবিশ্বেশ্বরাইয়ার জন্মবার্ষিকীর দিনটি পালন করা হয় ইঞ্জিনিয়ার্স দিবস উপলক্ষে। এইদিনটির স্মরণে এক বার্তায় প্রধানমন্ত্রী বলেছেন, “ইঞ্জিনিয়ার্স দিবস উপলক্ষে দেশেরসকল ইঞ্জিনিয়ারদের জানাই আমার শুভেচ্ছা। তাঁদের মেধা, নিষ্ঠা ও অনুসন্ধিৎসা বেশকিছু যুগান্তকারী উদ্ভাবন সম্ভব করে তুলেছে। ভারতরত্নএম বিশ্বেশ্বরাইয়ার জন্মবার্ষিকীতে গর্ব ও আনন্দের সঙ্গে তাঁকে সম্মান জানাই। একজনপথিকৃৎ ইঞ্জিনিয়ার হিসেবে তাঁকে আমরা শ্রদ্ধার সঙ্গে স্মরণ করি । ”
লেহ-তে প্রধানমন্ত্রী : ১৯তম কুশক বাকুলা রিনপোচে-র জন্ম শতবার্ষিকী উদযাপনের সমাপ্তি অনুষ্ঠানে যোগ দিলেন; জোজিলা সুড়ঙ্গ পথের কাজ শুরু উপলক্ষে ফলকের আবরণ উন্মোচন করলেন

জম্মু ও কাশ্মীরে একদিনের সফরে প্রথম পর্যায়ে প্রধানমন্ত্রী নরেন্দ্র মোদী শনিবার, ১৯শে মে, লেহ-তে পৌছান। লেহ-তে তিনি ১৯তম কুশক বাকুলা রিনপোচে-এর জন্ম শতবার্ষিকী উদযাপনের সমাপ্তি অনুষ্ঠানে যোগ দেন। এই অনুষ্ঠানেই প্রধানমন্ত্রী জোজিলা সুড়ঙ্গ পথের কাজের সূচনা করে ফলকের আবরণ উন্মোচন করেন। ১৪ কিলোমিটার দীর্ঘ জোজিলা সুড়ঙ্গ ভারতের দীর্ঘতম সড়ক সুড়ঙ্গ পথ এবং এশিয়ার সবথেকে বড় দ্বিমুখী সুড়ঙ্গ পথ হয়ে উঠবে। চলতি বছরের গোড়ায় প্রধানমন্ত্রীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে বালতাল ও মিনামার্গের মধ্যে এই সুড়ঙ্গ পথ নির্মাণ, পরিচালনা ও রক্ষণাবেক্ষণের বিষয়টি অনুমোদিত হয়েছিল। এই প্রকল্পের জন্য খরচ ধরা হয়েছে ৬ হাজার ৮০০ কোটি টাকা। নির্মাণ কাজ শেষ হলে এই সুড়ঙ্গ পথ শ্রীনগর, কার্গিল ও লেহ-এর মধ্যে সব মরশুমের উপযোগী সড়ক যোগাযোগ ব্যবস্থা প্রদান করবে। সেইসঙ্গে, জোজিলা সুড়ঙ্গ অতিক্রম করতে বর্তমানে সময় লাগে প্রায় সাড়ে তিন ঘন্টা। নতুন সুড়ঙ্গ পথের ফলে এই সময় কমে হবে কেবল ১৫ মিনিট। এই অঞ্চলের সার্বিক আর্থ-সামাজিক উন্নয়ন ও সামাজিক-সাংস্কৃতিক ঐক্য বজায়ের ক্ষেত্রও এই প্রকল্পটি গুরুত্বপূর্ণ হয়ে উঠবে। এছাড়াও, এই সুড়ঙ্গ পথের ব্যাপক কৌশলগত গুরুত্ব রয়েছে। এক বিরাট জনসমাবেশে ভাষণে প্রধানমন্ত্রী ১৯তম কুশক বাকুলা রিনপোচে-এর মহান আবদানের কথা স্মরণ করেন। প্রধানমন্ত্রী বলেন, অন্যের সেবার জন্যই তিনি তাঁর জীবন উৎস্বর্গ করেছিলেন। ১৯তম কুশক বাকুলা রিনপোচে-কে এক অসাধারণ কূটনৈতিক হিসেবেও প্রধানমন্ত্রী উল্লেখ করেন। শ্রী মোদী বলেন, মোঙ্গলিয়ায় তাঁর সফরের সময় তিনি নিজেই রিনপোচের সদিচ্ছার বিষয়টি প্রত্যক্ষ করেছিলেন। জম্মু ও কাশ্মীরের তিনটি অঞ্চলই তিনি সফর করছেন বলে প্রধানমন্ত্রী সন্তোষ প্রকাশ করেন। প্রধানমন্ত্রী বলেন, জম্মু ও কাশ্মীর ২৫ হাজার কোটি টাকার উন্নয়নমূলক প্রকল্প পেতে চলেছে। রাজ্যের মানুষের মনে এইসব প্রকল্পের ইতিবাচক প্রভাব পড়বে বলেও প্রধানমন্ত্রী মন্তব্য করেন। /….
ফরাসি রাষ্ট্রপতির কূটনৈতিক উপদেষ্টা ইমানুয়েল বন প্রধানমন্ত্রীর সঙ্গে সাক্ষাৎ করলেন

নয়াদিল্লি, ৫ জানুয়ারি, ২০২৩ ফরাসি রাষ্ট্রপতি মাননীয় শ্রী ইমানুয়েল ম্যাক্রঁ-র কূটনৈতিক উপদেষ্টা শ্রী ইমানুয়েল বন আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন। প্রধানমন্ত্রী প্রতিরক্ষা, নিরাপত্তা এবং ভারত-প্রশান্ত মহাসাগরীয় এলাকায় কৌশলগত অংশীদারিত্ব সহ বিভিন্ন বিষয় নিয়ে ভারত-ফ্রান্স ঘনিষ্ঠ সহযোগিতার ওপর আলোকপাত করেন। ভারতের জি-২০ সভাপতিত্বের ক্ষেত্রে ফ্রান্সের সমর্থনকে প্রধানমন্ত্রী স্বাগত জানিয়েছেন। শ্রী বন প্রধানমন্ত্রী শ্রী নরেন্দ্র মোদীকে রাষ্ট্রপতি শ্রী ইমানুয়েল ম্যাক্রঁ-র পক্ষ থেকে বন্ধুত্বের বার্তা জানান এবং জাতীয় নিরাপত্তা উপদেষ্টা শ্রী অজিত দোভালের সঙ্গে আজ তাঁর কৌশলগত বিষয়ে বার্তালাপের বিষয়ে প্রধানমন্ত্রীকে অবগত করেন। শক্তি, সংস্কৃতি সহ দ্বিপাক্ষিক সহযোগিতার বিভিন্ন বিষয় নিয়েও তাঁদের মধ্যে আলোচনা হয়। বালি-তে সম্প্রতি রাষ্ট্রপতি ম্যাক্রঁ-র সঙ্গে তাঁর সাক্ষাতের কথা প্রধানমন্ত্রী তাঁকে জানান এবং রাষ্ট্রপতি ম্যাক্রঁ-কে ভারত সফরের আমন্ত্রণও তিনি জানান। শ্রী বন বলেন, রাষ্ট্রপতি ম্যাক্রঁ যত শীঘ্র সম্ভব ভারত সফরের জন্য অধীর আগ্রহে অপেক্ষা করছেন।
‘নমমি গঙ্গে’ প্রকল্প : দ্রুত রূপায়ণের লক্ষ্যে ব্যবস্থা

‘নমমি গঙ্গে’ প্রকল্পের দ্রুত বাস্তবায়নে সরকারি-বেসরকারি অংশীদারিত্বের প্রস্তাবটি আজ অনুমোদিত হল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত এই বৈঠকে বর্জ্য নোংরা জল সংস্কার ও শোধনের জন্য এই অংশীদারিত্ব গড়ে তোলার বিষয়টিতে সম্মতি দেওয়া হয়েছে। উল্লেখ্য, অতীতে গঙ্গা অ্যাকশন প্ল্যান প্রথম ও দ্বিতীয় পর্যায়, এন জি আর বি এ এবং যমুনা অ্যাকশন প্ল্যানের আওতায় আর্থিক বিনিয়োগ সত্ত্বেও সুফল আশানুরূপ হয়নি। কেন্দ্রীয় দূষণ নিয়ন্ত্রণ পর্ষদের বয়ান অনুযায়ী, উত্তরপ্রদেশ, উত্তরাখণ্ড, বিহার এবং পশ্চিমবঙ্গে নালা-নর্দমার মাধ্যমে পরিবাহিত জল শোধনের যে প্রকল্পগুলি রয়েছে তার প্রায় ৩০ শতাংশই অকেজো অথবা সেগুলিতে শোধনের মাত্রা নির্দিষ্ট মানের অনেক নিচে। এই কারণেই সরকারি-বেসরকারি অংশীদারিত্বের ভিত্তিতে ‘নমমি গঙ্গে’ প্রকল্পটির দ্রুত বাস্তবায়নের কথা চিন্তা করা হয়। /